Vi følte os særdeles velkomne. Daniel sendte en fin beskrivelse af, hvordan vi skulle komme frem til hans lejlighed, hvor vi var en uge. Han var venlig og imødekommende, og han hjalp os fx med at finde en jazz klub, præcise afgangstider mv. Lejligheden er centralt beliggende tæt på centrum, og den ligger i et dejligt kvarter. Hvad angår selve lejligheden skal vi specielt fremhæve terrassen, hvor man har et 360 graders vue ud over byen, havnen og bjergene. Så det var et fint sted at sidde og nyde et glas vin I øvrigt er lejligheden nymoderniseret med adgang til et fint køkken og bad. Lejligheden egner sig måske ikke til gangbesværede, da den ligger på 5. sal og uden elevator. Men det var ikke et problem for os.